Em dic Gilbert Power.
Quan vaig començar el pòdcast,
no m'esperava resoldre res.
No m'esperava que em canviés la vida.
Però, sobretot...
no m'esperava la Dove.
Krtek?
Soc la Dove.
Mare meva! Quant fa que t'amagues aquí?
Krtek?
Ei, que és aquí la festa de Halloween del Dave?
Gràcies.
Fa divuit mesos que investigo aquest cas. No ho penso deixar ara.
Dove, el teu informador s'ha penjat.
- Per això he de... - Treballes per a The Guardian.
Sigues discreta, queda't a casa i deixa que la policia faci la seva feina.
No, necessito treballar. Ho he de fer.
Ho necessito, Damien.
No està a les meves mans.
Doncs penso tornar.
Soc el teu editor i t'asseguro
que no entraràs a l'oficina.
Estic tancada a casa des de fa dos dies. No penso fugir.
Ara mateix hauria de ser en una reunió explicant aquest merder a la junta.
Digue'ls la veritat. No amago res.
- T'intento protegir. - No necessito protecció.
Te n'has d'anar de la ciutat.
No, no he fet res dolent.
Molt bé.
T'he d'assignar una altra cosa. És temporal.
Irlanda?
Ni parlar-ne.
Per què coi hi hauria de tornar?
- Coneixes el Gilbert Power? - Qui?
- Té un pòdcast i treballem amb ell. - No fotis, Damien.
Cal que surtis del mig.
Ell necessita algú que conegui el terreny.
Ni de conya. Fa anys que no hi vaig.
Té un premi Peabody. És una persona important.
Col·laborem amb ell en una sèrie sobre crims reals.
Això no és periodisme, és necrofília.
Per a nosaltres, és un bon negoci.
Soc periodista d'investigació. No treballaré en un pòdcast així ni morta.
Sí, bona idea, Dove.
Un altre cadàver és just el que necessitem.
Cadàvers? A mi no m'interessen els cadàvers.
El que m'agrada és l'empatia.
La gent diu que el crim real és sensacionalista,
però saps què és sensacional?
Que la gent t'expliqui la seva història. No hi ha res més interessant.
- Sí, totalment. - Oi?
Els misteris són les millors històries.
Només hi ha un misteri de veritat:
el cor humà.
Ostres!
I la gent escoltarà això?
Ets la Dove?
Que content que estic de coneixe't!
El Damien m'ha parlat molt de tu.
Què t'ha dit?
Coses bones.
Sí, coses bones.
Coneixes la investigadora Emmy?
Soc l'Emmy Sizergh. Treballo al departament digital.
Hem coincidit un parell de vegades.
Ho dubto.
Ho he organitzat tot.
Tenim allotjament, entrevistes programades i mapes.
He contractat un conductor. Es diu Sean O'Shea.
Oi que sona molt autèntic?
De fet, he intentat aprendre irlandès, però és una llengua molt difícil.
Escolteu.
Ens ho passarem d'allò més bé.
Mireu quin superequip!
Bodkin no sap el que li espera.
Quina emoció ser aquí!
Mireu quin verd més verd. M'encanta.
És just com me l'imaginava.
He preparat l'itinerari. Deixem les maletes a l'allotjament.
Anem al cercle d'Ailbhe, on celebraven el Samhain.
- I sopem en un pub. -"Sauin."
Com dius?
Samhain es pronuncia "Sauin".
Vaja, em sap greu.
"Sauin."
- Així que veniu al festival? - No.
Bé, sí.
Volem investigar el misteri de Samhain.
Si fa temps, d'això!
Ostres! Quan va passar, jo no havia ni nascut.
Doncs és fascinant.
Un poblet amb un misteri
que no s'ha resolt en 25 anys.
Tres persones sense relació van desaparèixer la nit dels morts.
Ara, el poble reviu el festival de Samhain.
És perfecte per a un pòdcast.
Ja. I la gent escoltarà això?
El crim real agrada molt.
La gent adora els poblets i Irlanda.
És una fórmula d'èxit.
Em mencionaràs al pòdcast?
Potser sí, si formes part de la història.
De conya!
I doncs?
Tu d'on vens?
De Londres.
No, vull dir d'on ets.
Sembles dublinesa. Ho ets?
És clar.
Jo soc de Romania, saps?
Quina passada.
Quina passada!
Us ho podeu creure?
Sabeu què?
Sempre he pensat que Irlanda és el país més bonic del món.
Somriu, que surts al vídeo.
És perfecte!
L'aire està netíssim.
T'omple de vitalitat.
Així que treballeu tots tres junts?
La Dove i jo treballem a The Guardian.
Ajudem el Gilbert amb el pòdcast.
Ell és productor, i jo, investigadora.
Fas això gaire sovint?
És la primera vegada que surto de la redacció.
És apassionant.
"Apassionant"?
A mi no m'ho sembla.
Però, bé, segur que hi podem fer alguna cosa.
Ja.
Escolta, Sean, qui és?
El caganer?
TORNA EL SAMHAIN
Com que caganer?
Res, la gent li diu així.
Va anar a Silicon Valley i ara té un munt de pasta.
Veus el seu parc de servidors?
Un parc de servidors?
Irlanda és la capital tecnològica d'Europa.
- Què dius! - Sí.
Un moment.
Encara teniu coses senzilles i pintoresques, oi?
- Jo t'aconsegueixo el que vulguis. - D'acord.
Perfecte.
- Molt boniques, les ulleres. - Ves a cagar.
Has dit a aquella nena que se'n vagi a cagar?
Sí, ho hauries de provar. T'omple de vitalitat.
Sean!
- Barry. - Sean.
Cathal.
- Qui són els teus amics? - De vacances, eh?
No, venim a treballar. Estem fent un pòdcast.
- Un pòdcast? - A Bodkin?
A això et dediques, a fer pòdcasts?
Sí.
Vens dels Estats Units per fer un pòdcast a Bodkin?
- I la gent escoltarà això? - Sí.
És sobre els desapareguts al Samhain.
Si fa temps, d'això!
Vivíeu aquí quan va passar?
I tant que sí.
Però qui sap què va passar!
Segurament, els va enxampar una onada gegant.
Una onada gegant?
A la meva tia li va passar.
Li va arribar fins al coll.
A més, si es van posar a fer el ximple amb les pedres...
Les pedres? Estàs guillat?
Quines pedres?
Fades, Gilbert. Parla de les fades dels collons.
Feu bondat, nanos. No et fiquis en merders, Barry.
- Que vagi bé, colleta. - Igualment.
CA L'O'SHEA DORMIR I ESMORZAR
- Hola. - Hola.
Senyora O'Shea, soc l'Emmy. He trucat abans per allotjar-nos aquí.
Ja.
D'acord, passeu.
Endavant.
- Així que ets dels Estats Units? - Sí, de Chicago.
Chicago!
Fa uns anys, vaig tenir una parella de Chicago.
Com es deien?
Roger.
Sí, es deia Roger.
I...
Diria que era Beth.
El Roger i la Beth. Els coneixes?
No ho crec.
Tinc entès que Chicago és agradable. A part de la delinqüència, és clar.
Bé, sí.
Aquí, el dia té quatre estacions.
El dia té quatre estacions?
M'encanta.
- Has portat un bon abric? - Tinc aquest.
Sí, però en tens un de bo?
SORT IRLANDESA
Segur que us ve de gust...
- Per favor! - ...un te.
N'acabo de fer.
No ens podem encantar gaire.
Au va, només una tasseta.
Als Estats Units no teniu te decent.
Que vius amb un gos?
Un gos? No.
Bé, tornem al te.
Ja t'aviso que aquí no posem nata a les begudes.
La nata és un extra.
Ja sé com sou els estatunidencs, amb el vostre colesterol.
Abans era infermera, sabeu?
Et prenc la pressió?
Crec que no cal.
Ens hem d'afanyar per arribar a Ailbhe a temps.
Al cercle d'Ailbhe?
Sí, estem fent un pòdcast sobre la gent desapareguda.
Un pòdcast? I la gent escoltarà això?
Sí. Per què tothom pregunta el mateix?
Compte.
Valga'm Déu!
Ho veieu?
Perdria el cap si no el dugués lligat.
Estàs bé?
Senyora O'Shea?
Hem de marxar.
Aquest és el cercle d'Ailbhe?
Quines pedres més evocadores! Es nota que és molt antic.
Cada any, el 31 d'octubre,
el poble celebrava el Samhain aquí.
Però aquella nit, fa 25 anys, després del festival,
es van adonar que faltaven tres persones.
Quina passada!
- Hola. - Hola.
- Com va? Soc el Darragh. - Hem parlat per telèfon.
- Emmy. - Un plaer.
- Gilbert. - Aquesta terra és seva.
Sí, hi podeu estar tant com vulgueu, però no us allunyeu gaire.
Tinc un vedell trist al camp del costat.
Aquí és on se celebrava el festival de Samhain?
Sí, cada any, s'hi reunia tot el poble.
Era una festassa.
Avui dia, sobretot és un lloc per muntar-s'ho d'amagat.
Està molt sol·licitat.
I què és el s'hi munta?
Ets guapot, així que ho entendràs aviat.
Us deixo fer.
Estava parlant de sexe.
Ja.
Com va amb el Gilbert? Tothom diu que és un geni.
Es pensa que Irlanda és Disneyland.
Fes com ell i pren-te això com unes vacances.
- Amb ell i l'Emmy t'ho passaràs bé. - Quin parell!
Són massa... alegres.
- Semblen d'una secta. - Són igual de periodistes que tu.
Molt abans dels caramels,
abans de les disfresses i de les pel·lícules de por,
Halloween tenia un altre nom:
"Samhain."
M'encanta.
Tinc a mitges un cas real i important.
No tinc ni idea de fer un pòdcast. Què foto aquí?
Protegir la teva carrera i el diari.
Hem d'anar amb compte.
Et deixo, Damien. He de gaudir de les meves supervacances.
La desapareguda és la Fiona Doyle. Era professora.
D'acord. Algun familiar seu viu aquí?
Els pares són morts i era filla única. Queda una cosina, la Bridgit.
Molt bé, començarem per aquí.
Amb l'home desaparegut és diferent.
Es deia Malachy O'Connor, però no he trobat res més.
I del noi no hi ha cap mena d'informació.
No he trobat ni el seu nom. És com si no hagués existit.
No m'ho puc creure!
- Mireu. - Què passa?
Hi ha una monja. Una monja en un pub!
M'encanta aquest país.
En fi, vull que el plat fort del pòdcast sigui l'ambient místic del Samhain.
INVESTIGACIÓ DE SUÏCIDI
És molt suggeridor.
Hem de buscar molts contes populars i mites.
Cal que trobem més gent que parli de les fades.
No fotis! Gilbert, no és literal.
Ningú creu en personetes que fan entremaliadures.
Només és una manera de no pensar en el que no vols pensar.
Van desaparèixer tres persones. Vols la veritat?
Doncs no perdis el temps en aquest pub de guiris.
Hem de trobar el Bodkin real.
Vinga, Sean.
És un plaer fer negocis amb vosaltres.
Molt millor.
Què us poso?
Tres Guinness.
Hola.
Això sí que és un bar de vells.
És un pub tradicional.
Molt acollidor.
Vam anar a totes, vam deixar la feina i vam comprar la furgoneta.
Volíem recórrer tot Europa,
però no hi ha manera de marxar de West Cork.
- Ens agrada massa. - No m'estranya.
Parla'm del pòdcast.
Ets dels que diuen que és sobre una cosa, però en veritat és sobre una altra?
- No et passis, amor. - Què?
No, té raó. És una pràctica, però no és del meu estil.
I com ho resoldràs?
No és que ho vulgui resoldre. Ja té els elements d'una bona història.
El món dels pòdcasts és molt competitiu i el crim real té molt d'èxit.
A més, el lloc és molt bonic.
Bodkin sembla perfecte,
però t'asseguro que hi passen coses dolentes, com a tot arreu.
A stór mo chroí,
quan ets lluny
de la llar que aviat deixaràs.
Hi haurà molts moments,
de dia i de nit,
que el teu cor estarà ben afligit.
La terra estrangera pot ser lluminosa i bonica,
plena de tresors daurats,
però sé que anhelaràs
els temps passats.
I el cor
que no envelleix mai.
Caram!
Molt bé, Teddy.
Quina passada!
Que sàpigues que això no és normal.
No ens passem el puto dia cantant i fent Riverdance, queda clar?
A la merda!
Ara torno.
Hola.
Ha sigut increïble.
No t'hi esforcis, que ja va a la deriva.
Diuen que un estatunidenc ha vingut a fer un pòdcast.
Sí senyor! De fet, soc irlandès. Em dic Gilbert Power.
Seamus Gallagher.
Ets irlandès?
No em diguis.
Doncs sí.
El meu besavi era el Michael Power, de Cork.
Michael Power?
Això mateix.
- De Cork, dius? - Sí.
Vaja.
Així que som enemics mortals.
- Què? - El teu besavi era un lladre.
Va robar cinc acres de terra al meu besavi.
Ves-te'n abans que arribem a les mans.
D'acord, per començar, em sap greu.
Jo no... A veure, va ser generacions abans que...
Només et prenc el pèl, Gilbert Power.
Vine, que et convido a una ronda.
- Et presentaré la colla. - Ostres, tu!
Creus que em signarà una autorització?
No?
D'acord.
BAR FAGAN
Tens un cigarro?
Ho he deixat.
Quina pena.
He sentit que us interessen els desapareguts al Samhain.
Sé què els va passar.
Sí?
Però no t'ho hauria de dir.
Els van atacar.
Atacar?
Uns cavalls.
No et fiïs mai d'un cavall.
Una vegada, en vaig veure un fent set voltes a un camp.
Es va convertir en una dona.
Ja.
Era la dona més guapa que he vist mai.
Els cavalls
només et trenquen el cor.
Toca't els ous!
Ho sé, ja ho intento.
Per què no beu ningú més?
- No pot ser! Què vols ara? - Per alguna raó vaig fotre el camp d'aquí.
A qui collons li importa què va passar fa vint anys?
L'únic misteri és per què la gent es queda a Bodkin.
Dove, ajuda el Gilbert a fer el pòdcast o busca't una altra feina.
M'has entès?
No em tornis a trucar.
Hola, amor.
Sí que puc parlar.
Ostres, que...
Que estrany.
Bé, no t'amoïnis. No hi ha cap problema.
Només he de passar els diners a l'altre compte.
Amber, no et preocupis per res.
Amber.
Hòstia! Ja t'he dit que ho arreglaré, no?
Ho sento.
Ei! Soc el Sean.
Bé, és el meu telèfon, així que deixa'm...
Hola.
No fas bona fila, Gilbert.
Amb un paracetamol i un cafè estaré bé.
Has vist la Dove?
- Gràcies. - Té.
Hola.
- Suposo que vols esmorzar. - Si us plau. Gràcies.
Gilbert?
No localitzo el Sean. Té el cotxe fora, però no contesta.
Paracetamol, cafè, Sean.
Bon dia!
Només per curiositat, tu condueixes?
- Què? - Condueixes?
No.
D'acord, que bé.
On és el Sean?
Està desaparegut.
Per cert, d'on surt?
- D'on surt? - On el vas trobar?
Per internet. Fa encàrrecs i porta la gent en cotxe.
Ei! Soc el Sean.
- Bé, és el meu telèfon... - En fi, hem d'anar tirant.
Entrevistarem el policia investigador.
- Després, el Gilbert vol... - On viu el Sean?
A veure... "Portola Road, 27."
- Comencem per aquí. - Per què?
És una intuïció.
Sí, però repeteixo que hem d'anar tirant...
Fes el que vulguis, Sizergh.
Prefereixo que em diguis Emmy.
És un nom molt cursi. Sembla que siguis una germana Brontë.
És molt millor dir-se Sizergh.
D'acord.
A més, penso que el crim real és immoral.
- Ja. - És una distracció.
Els pòdcasts de crim real són com una execució pública.
Aquí hi ha una història que sí que importa.
El Sean en sap alguna cosa.
No ens hauríem de separar.
Passo.
Gràcies.
- Ei! Soc el Sean. Bé, és el... - No tinc gana.
Portola Road.
Collons!
Començarem per la cosina. Potser ens parla de la desapareguda.
- De la Fiona. - Això mateix.
Què més?
El sergent Ruairi Power era policia local quan va passar.
- Encara treballa. - Es diu Power?
- Sí, sergent Ruairi Power. - Imagina't que fóssim parents.
Aquí és un cognom prou comú.
Potser som cosins llunyans.
Potser.
Que saps on és Portola Road?
Portola Road? Jo no començaria per aquí.
Necessito indicacions.
Tu deus ser una dels del pòdcast.
- Només busco Portola Road. - Que trist.
La Fiona era una noia maquíssima.
Li feia classes a l'escola, que va tancar fa temps per les retallades.
Cal anar fins a Skibbereen per trobar un centre de primària decent.
Em pots dir on és Portola Road?
Després del Samhain, em vaig quedar a casa durant tres setmanes. Estava aterrida.
Segur que va ser un assassí sanguinari.
Miro molts documentals d'aquests.
Són assassins que ho planegen tot.
Esperen que arribi el moment oportú.
Setze. La Bridgit viu aquí.
Molt bé.
En aquestes converses inicials, has de recordar
que cal tenir molt de tacte, d'acord?
- Sí? - Hola. Ets la Bridgit Pierce?
- Sou els del pòdcast? - Sí, exacte.
D'acord.
Això sol passar?
Coses de l'ofici.
Potser s'ho repensa quan portem més temps aquí.
En fi... El policia?
- Sí. - Vinga.
BIBLIOTECA CARNEGIE, 1911
Quin pla tenim per a l'entrevista?
- Els policies són difícils. - Ja.
Cal ser molt respectuós. No estan acostumats a contestar preguntes.
És clar.
Normalment, vaig a poc a poc.
Si veig que la cosa va bé, m'arrisco una mica.
És important estar alerta i aprofitar les oportunitats,
però el que volem és tenir-hi una bona relació
per seguir investigant quan calgui.
Riscos, bona relació, oportunitats. Espera, que m'ho apunto.
Està plovent? No n'estic segur.
Potser només és una brisa humida.
A Irlanda, sempre plou.
Inclús quan penses que no, continua plovent.
Encara que siguin gotetes petites.
Busquem el sergent Power.
Per aquí.
D'acord.
Hola?
Sean?
Sean!
Ets aquí, nano?
Està tot solucionat?
No em puc permetre més cagades.
Ets aquí, Sean?
Ei! Soc el Sean. Bé, és el meu telèfon...
Imbècil!
No, si ja us entenc.
Sembla un gran misteri, però no hi ha gaire cosa a explicar.
El Samhain només és per divertir-se.
Per això us disfresseu a Halloween.
- Ah, sí? - I tant.
Si no et disfresses al Samhain,
et troben els esperits dels teus avantpassats.
Seria bonic tornar a veure la teva família, no?
No.
Perquè, si els caus bé, es queden amb tu.
No ho vol ningú, això.
I si no els caus bé...
Vaja, que és millor disfressar-se.
- Llet? - No.
- Sucre? - No, gràcies.
Trobo que això és fascinant.
La història no té cap interès, doncs?
Això és la Irlanda rural.
No és com els Estats Units, on esteu acostumats a nedar en el crim.
No hem tingut mai cap assassí en sèrie a Irlanda.
Bé, als 90 hi va haver el triangle de les desaparegudes:
sis dones i cap rastre.
No heu perseguit mai un assassí en sèrie, però no vol dir que...
no en tingueu cap.
És un poble petit.
Les coses s'exageren i els rumors corren de pressa.
El festival es va anul·lar.
El van culpar de les desaparicions.
Jo crec que aquells tres van marxar sense avisar ningú.
És part de la gresca del Samhain i prou.
Molt bé, d'acord.
Saps que tenim el mateix cognom?
Em dic Gilbert Power.
No em diguis.
Doncs sí.
Ves per on.
Potser som parents.
Sí, potser.
Parleu-me d'això que feu.
- És un pòdcast, oi? - Exacte.
- I la gent escoltarà això? - Espero que sí.
Un toquet irlandès?
Millor que no. Ahir a la nit em vaig passar.
Au va! Això va bé per a la ressaca.
Gràcies.
Dona sort.
Tinc curiositat sobre la teva experiència.
Digues, com vas començar en això?
Vaig estar molt de temps a la ràdio pública...
Tu ets la seva ajudant?
Bé, soc investigadora.
Una ajudant d'investigació? Caram!
Salut.
No hem tingut mai un assassí en sèrie a Irlanda.
Som bona gent per naturalesa.
SUPERMERCAT BRADY
Mai més, mai més...
Molt bé.
...escolteu.
Amunt.
Encara que arribi als cent o als cent deu.
Que a terra caic i no em puc aixecar
amb mitja ampolla de sidra de tant forta que està.
Mare meva!
L'hauríem de posar de cantó.
Perquè no s'ofegui si vomita.
- No? - Sí, bona idea.
Estàs bé, Power?
Que trist.
Digueu-los que no estic boig, que no se me n'ha anat el cap.
Va ser culpa de la sidra que em vaig fotre al pap.
Emmy?
- Digues. - Hauríem de marxar.
Sí.
Em cago en el pòdcast.
Quin mètode més estrany per fer un pòdcast.
Només prenc l'aire. Estic passejant.
Visc carretera amunt.
És una casa petita.
Té la porta vermella.
No cal que em persegueixis d'amagat.
Soc una persona curiosa.
És un poble tranquil amb bona gent.
Voleu desenterrar una ximpleria. Per què? Per fer un pòdcast?
Es veu que són populars.
I si no volem un pòdcast sobre el nostre poble?
Us ho heu plantejat?
He llegit moltes coses als diaris.
Saps que el clima ens matarà a tots?
Diria que hi ha coses més importants
que venir aquí a molestar-nos.
Que ja ens coneixíem?
És que crec que em sones d'una altra banda.
Soc un pescador de Bodkin. Soc famós de collons.
Deixeu el passat en pau.
No us ha fet res.
Què és això?
Un dossier. L'he trobat a casa del sergent.
Què?
Mentre el deixaves al llit, he trobat això al seu despatx.
És de l'any que va passar.
Emmy, què coi fas? Això és robar.
- L'hi hem de tornar. - Deies d'aprofitar les oportunitats.
Però aprofitar-les per fer preguntes a l'entrevista.
No em referia a robar coses.
És que l'he vist allà.
Imagina què hi pot haver. I si ho resolem?
No som detectius.
No hem vingut a resoldre res, sinó a explicar una història.
A qui se li acut, Emmy!
Què cony!
Escolta, les coses es posaran molt lletges
si fiqueu el nas on no us demanen.
- Què? - A la merda el pòdcast.
Torneu a casa abans que sigui tard.
Ostres, és el cotxe del Sean.
Vaig venir a Bodkin per narrar una història,
un contingut amè dels que escoltes al cotxe.
Aleshores, no entenia el poder que tenen les històries.
Però les històries ens canvien.
Les històries maten.
Ves a la merda, llop.
Subtítols: Paula Fernández Espriu